คือตอนนี้ฉีดยาคุมครั้งแรกวันที่9กรกฏาคม วันที่9สิงหาประจำเดือนก็มา ปัจจุบันประจำเดือนก็ไม่หายสักที การที่เรากินเหล้าเกี่ยวกับทำให้ประจำเดือนไม่หายหรือไม่ค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน การมีเลือดออกมาตั้งแต่วันที่ 9 ส.ค. จนถึงวันนี้ อาจเป็นผลข้างเคียงที่เกิดจากยาฉีดคุมกำเนิดได้ หรืออาจเกิดจากสาเหตุอื่นๆ ก็ได้ เช่น เกิดการตั้งครรภ์แล้วมีภาวะแท้งเกิดขึ้น มีมดลูกอักเสบ มะเร็งเยื่อบุโพรงมดลูก มะเร็งปากมดลูก เป็นต้นสำหรับแอลกอฮอล์ที่ดื่มไป ไม่น่าเป็นสาเหตุของการมีเลือดประจำเดือนไหลนาน ยกเว้นในกรณีที่มีโรคตับเรื้อรังหรือการแข็งตัวของเลือดผิดปกติอยู่แล้ว แต่หากไม่มี ก็ไม่น่าใช่ อย่างไรก็ตาม การดื่มแอลกอฮอล์นั้น ไม่มีประโยชน์ต่อสุขภาพและทำให้เกิดโรคต่างๆ ดังนั้น ก็ไม่ควรดื่มค่ะในเบื้องต้น แนะนำควรลองตรวจหาการตั้งครรภ์ดูก่อน หากตรวจไม่พบ แต่เลือดยังคงไม่หยุดไหล ก็ควรไปพบสูติ-นรีแพทย์เพื่อตรวจว่าเกิดจากโรคอะไรหรือไม่ หากเกิดจากผลของยาฉีดคุมกำเนิด แพทย์ก็จะให้ทานฮอร์โมนเอสโตรเจนเสริมหรือทานยาเม็ดคุมกำเนิดร่วมไปด้วย เพื่อช่วยให้เลือดหยุดไหลค่ะ